నేపాల ప్రజ్ఞా ప్రతిష్ఠానం

మునుపు నేపాల రాజకీయ ప్రజ్ఞా ప్రతిష్ఠానంగా పిలవబడిన నేపాల ప్రజ్ఞా ప్రతిష్ఠానం అనేది నేపాలులోని భాషలూ, సంస్కృతీ, సాహిత్యం, తత్వశాస్త్రం, సామాజిక శాస్త్రాల అభివృద్ధికై ఏర్పాటు చేసిన ఒక జాతీయ సంస్థ. ఈ సంస్థ పరిశోధనలు చేయించడంతో పాటు, జాతీయ, అంతర్జాతీయ కార్యక్రమాలను నడిపించి, 
సాంస్కృతిక, బౌద్ధిక వికాసాన్ని ప్రోత్సహించడం దీని లక్ష్యం.
నేపథ్యం
నేపాల జాతీయ సాంస్కృతిక ప్రతిష్ఠాన ఏర్పాటుకు ఉద్యమం 20వ శతాబ్దంలో మొదలైంది. లక్ష్మీప్రసాద్ దేవకోట లాంటి జాతీయ ప్రముఖులు ఇలాంటి సంస్థ ఏర్పాటుకు పిలుపునిచ్చారు. 1957లో నేపాల సాహిత్య, కళా ప్రతిష్ఠానం అనే పేరుతో ఈ సంస్థ ఏర్పాటు అయ్యింది. 1974లో అమలు ఐన నేపాల రాజకీయ ప్రజ్ఞా ప్రతిష్ఠాన చట్టం 1974ను అనుసరించి దీని పేరు నేపాల రాజకీయ ప్రజ్ఞా ప్రతిష్ఠానం అయింది. 2008లో నేపాల్ ప్రజాస్వామ్యంగా మారాక, నేపాల్ సంసద్ 2007 చట్ట సవరణతో దీని పేరును నేపాల ప్రజ్ఞా ప్రతిష్ఠానంగా మార్చింది.
క్రియాశీలత
ప్రతిష్ఠానం ప్రతీ ఏటా జాతీయ జానపద సంగీత, నృత్యోత్సవం, జాతీయ సాంస్కృతికోత్సవం నిర్వహించడంతో పాటు కవి భానుభక్త ఆచార్య జ్ఞాపకార్థం ప్రతి ఏటా జాతీయ కావ్య స్పర్ధా, ఇతర రంగస్థల కార్యక్రమాలతో భాను జయంతి నిర్వహిస్తుంటుంది.
ఇవి కూడా చూడండి

మూలాలు

వెలుపలి లంకెలు
నేపాల భాషలో ఉన్న అధికారిక లంకె

వర్గం:నేపాల ప్రభుత్వ సంస్థలు